

SZERB KÖZTÁRSASÁG

VAJDASÁG AUTONÓM TARTOMÁNY

Zenta község Községi Közigazgatási Hivatala

Általános közigazgatási és társadalmi tevékenységi osztály

Szám: 001371978 2025 08858 004 001 000 001

Kelt 2025. március 24-én

Z E N T A

Zenta község Községi Közigazgatási Hivatalának Általános közigazgatási és társadalmi tevékenységi osztálya az egyházakról és vallási közösségekről szóló törvény (az SZK Hivatalos Közlönye, 36/2006. sz.) 41. szakaszának 2. bekezdése és Zenta község Közigazgatási Hivataláról szóló rendelet (Zenta Község Hivatalos Lapja, 12/2024. sz.) 29. szakasza 1. bekezdésének 10. pontja és az egyházak és vallási közösségek számára nyújtott költségvetési eszközök odaítéléséről szóló rendelet (Zenta Község Hivatalos Lapja, 14/2011. sz.) alapján meghirdeti a

**PÁLYÁZATOT**

**A ZENTA KÖZSÉG TERÜLETÉN MŰKÖDŐ EGYHÁZAK ÉS VALLÁSI KÖZÖSSÉGEK 2025. ÉVI KÖLTSÉGVETÉSI TÁMOGATÁSÁRA**

**I**

Meghirdetésre kerül a Zenta községben működő egyházak és vallási közösségek 2025. évi költségvetési támogatására irányuló pályázat.

Jelen pályázat alapján **900.000,00** dinár pénzeszköz kerül kiosztásra, amelyet Zenta község 2025. évi költségvetésről szóló rendelete (Zenta Község hivatalos Lapja, 13/2024. sz.) lát elő a „KÖZSÉGI KÖZIGAZGATÁS” elnevezésű 5. számú elosztás keretében, az „**A KULTÚRA ÉS A TÁJÉKOZTATÁS ELŐMOZDÍTÁSA**” elnevezésű **1201** számú program keretében, a „**A művelődési-történelmi hagyaték megőrzési és bemutatási rendszerének előmozdítása**” elnevezésű **0003** számú tevékenységként, „**Vallási és más közösségi szolgáltatások**” megnevezésű **840**-es funkcionális osztályozási kóddal, **123/0 pozíció szám** alatt, 481000 számú gazdasági osztályozással, mint „KORMÁNYON KÍVÜLI SZERVEZETEK DOTÁCIÓJA”, amelyből **700.000,00** dinárt építési tevékenységre, illetve a pályázat **III** fejezetében feltüntetett célokra, míg **200.000,00** dinárt a pályázat **IV** fejezetében feltüntetett egyéb célokra irányoznak elő.

**II**

Jelen költségvetési eszközök odaítélésére irányuló pályázaton való részvételre azok az egyházak és vallási közösségek jogosultak, amelyeket az egyházakról és vallási közösségekről szóló törvény (az SZK Hivatalos Közlönye, 36/2006. sz.) hagyományosként ismer el, és amelyek Zenta község területén tevékenykednek.

Az egyházak és vallási közösségek számára nyújtott költségvetési eszközök odaítéléséről szóló rendelet (Zenta Község Hivatalos Lapja, 14/2011. sz.) 2. bekezdésének 2. szakasza alapján a Zenta község területén tevékenykedő hagyományos egyházak az alábbiak:

1. Szerb Pravoszláv Egyház – Szent Mihály Arkangyal Templom, Zenta

2. Római Katolikus Egyház: „Kis Szent Teréz Plébánia” Zenta, „Szent István Király Plébánia” Zenta, „Jézus Szent Szive Plébánia” Zenta, „ Páduai Szent Antal Plébánia” Zenta, „Szent Ferenc Plébánia” Zenta, „Szent József, a Munkás Plébánia” Felsőhegy, „Szent Anna Plébánia” Bogaras, „Szűz Mária, Rózsafüzér Királynője Plébánia” Kevi és „Szűz Mária, Magyarok Nagyasszonya Plébánia” Tornyos.

3. Református Keresztény Egyház, Zenta.

A felsorolásból kimaradt bejegyzett hagyományos egyházak és vallási közösségek jelen fejezet 2. bekezdése értelmében nem vehetnek részt a jelen pályázaton. Számukra az eszközök a benyújtott kérelmek alapján kerülnek kiosztásra, amelyekről a polgármester dönt pályázat nélkül.

**III**

Az eszközök jelen rendelet II. fejezetében meghatározott jogosult alanyok tevékenységeinek ellátására kerülnek kiosztásra, amelyeket azok a törvénnyel és más jogszabályokkal összhangban végeznek, különösen az alábbi célokra:

- az egyházi létesítményeken folytatott beruházási munkálatokra,

- azon meglévő egyházi létesítmények felújítására, amelyeket legalább 10 éve nem újítottak fel, különösképpen a műemlékké nyilvánított templomi létesítményekre,

- a parókiaépületek és vallási létesítmények-emlékművek felújítására,

- az egyházi temetők területének rendezésére és felújítására,

- a temetők kápolnáinak építésére és felújítására,

- a tönkrement tornyok és haranglábak felújítására és újak építésére,

- az ikonok, kegytárgyak és szakrális tárgyak felújítására,

- a templomi létesítmények új homlokzatának kialakítására és meszelésére,

- a beázó tetők felújítására,

- a templomfalak nedvesedésének szanálására,

- a templomok körüli tönkrement kerítések felújítására.

**IV**

Az eszközök jelen rendelet II. fejezetében meghatározott jogosult alanyok tevékenységeinek ellátására kerülnek kiosztásra, amelyeket azok a törvénnyel és más jogszabályokkal összhangban végeznek, az alábbi célokra is:

- azon szakszolgáltatások költségei, amelyek az egyházak és vallási közösségek vagyon-visszaszármaztatási eljárása során keletkeztek,

- az egyház nevéhez fűződő hagyományos évfordulók megünneplésének megszervezésére,

- egyházi rendezvények szervezésére,

- egyházi kórusok tevékenységeinek ápolására és fejlesztésére,

- egyházhoz fűződő tudományos kutatásokra,

- szakmai és tudományos konferenciák, valamint vallással és egyházakkal kapcsolatos panelbeszélgetések szervezésére.

**V**

A támogatási eszközöket az eszközök elosztásáról szóló tervvel összhangban a költségvetési eszközök egyházak és vallási közösségek számára történő kiosztásáról szóló rendelettel megállapított mércék alapján ítélik oda.

**VI**

Az eszközök pályázaton való részvételre jogosultak közötti elosztása során előnyt élvez az az egyház, amely nagyobb számú vallási létesítménnyel vagy nagyobb számú hívővel rendelkezik.

**VII**

Az építkezési tevékenységre szolgáló pénzeszközök odaítélésében való részvétel összegének meghatározása alkalmával, minden egyes jelentkezés esetében a következő kritériumokból kell kiindulni:

1. az egyházi létesítmény védelem alatt álló kulturális kincs-e,

2. milyen állapotban van a létesítmény - sürgősek-e a befektetési munkálatok illetve az omladozó állapot miatt veszélybe került-e a hívők biztonsága,

3. egyéb támogatási forrásból is rendelkeznek-e forrásokkal, és csak az eszközök egy részének biztosítása szükséges-e az épület felújításához szükséges pénzügyi konstrukció lezárásához,

4. hogy az egyház számára hosszabb időn keresztül nem ítéltek oda eszközöket a község költségvetéséből, valamint hogy az elmúlt 10 évben milyen összegű támogatások kerültek odaítélésre,

5. az illetékes szervek megalapozott érvelése a beruházás szükségességéről (a Műemlékvédelmi Intézet vagy a Községi Közigazgatási Hivatal városrendezésben illetékes szervezeti egységének véleménye),

6. a beruházási igények sürgősségi jellege minden egyes konkrét esetben közvetlen szemle útján kerül megállapításra – az önkormányzat illetékes szervének munkatársai és szakemberei, valamint más illetékes szakintézmények terepszemléje alapján.

**VIII**

A jótékonysági és tudományos tevékenységek finanszírozására irányuló támogatások odaítélésekor, valamint az egyházaknak és vallási közösségeknek történő vagyon-visszaszármaztatási eljárás során nyújtandó pénzügyi támogatás megállapításakor minden egyes pályázat esetében a következő szempontokból indulnak ki:

1. az egyházi rendezvény jellege és jelentősége,

2. szakmai és tudományos összejövetelek jellege, a jótékonysági-humanitárius tevékenységek jellege, valamint az adott tevékenységhez kapcsolódó szakmai és tudományos összejövetelek, illetve a projekt jelentősége,

3. a visszaszármaztatás tárgyát képező tulajdon megállapított értékének nagysága.

**IX**

A Zenta község területén tevékenykedő hagyományos egyházak az egyházak és vallási közösségek számára nyújtott költségvetési eszközök odaítéléséről szóló rendelet 2. szakaszának 2. bekezdése értelmében írásbeli pályázati jelentkezést nyújthatnak be jelen pályázatra a Községi Közigazgatási Hivatal hirdetőtábláján való közzététel napjától számított 15 napon belül, amely a Városháza épületében található Zentán, a Fő tér 1-es szám alatt. A pályázatot a pályázati dokumentáció részét képező egységes űrlapon kell benyújtani.

A pályázatot Zenta község hivatalos honlapján ([**www.zenta-senta.co.rs**](http://www.zenta-senta.co.rs/)), míg a kiírt pályázatról szóló értesítést a nyilvános tájékoztatási eszközökben teszik közzé a Zenta község területén hivatalosan használt nyelveken.

**X**

A kedvezményezettek számára történő eszközök kiosztásáról a község polgármestere dönt határozatával a pályázati határidőtől számított 8 napon belül.

Jelen fejezet 1. bekezdésében említett határozat végleges, elenne jogorvoslatnak nincs helye.

Jelen fejezet 1. bekezdésében említett határozat alapján Zenta község szerződést köt a kedvezményezettel.

**XI**

Zenta község Községi Közigazgatási Hivatalának Költségvetési és pénzügyi osztálya átutalja az odaítélt eszközöket a kedvezményezett Kincstári Igazgatóságnál nyitott számlájára a Zenta község költségvetésébe beérkező források ütemének megfelelően Zenta község polgármestere által kiadott átutalási megbízás alapján.

**XII**

A kedvezményezett köteles az eszközöket kizárólag arra a célra felhasználni, amelyre odaítélték, illetve a fel nem használt eszközöket köteles visszatéríteni a község költségevetésébe.

A kedvezményezett köteles az általa készített meghívókon, tájékoztató füzeteken illetve egyéb nyomtatott anyagon vagy más megfelelő módon feltüntetni, hogy a finanszírozásban részt vett Zenta község.

A kedvezményezett köteles a naptári év végén, 2025. december 31-ig benyújtani a község közigazgatási hivatalának költségvetési és pénzügyi szervezeti egysége számára a célszerűen felhasznált eszközökről szóló jelentést a megfelelő dokumentációval.

Amennyiben felmerül a gyanú, hogy az eszközöket nem célszerűen használták fel, a község polgármestere eljárást indít az eszközök törvényes és célszerű felhasználásának ellenőrzése érdekében.

Amennyiben bebizonyosodik, hogy a kiosztott eszközöket nem célszerűen használták fel, az érintett egyházi községek jelentkezéseit a támogatási pályázaton való részvételük során az elkövetkező egy évben nem veszik figyelembe.

**XIII**

A pályázati dokumentációt minden munkanapon 7 és 15 óra között lehet átvenni Zentán, a községi Képviselő-testület épületében, a Fő tér 1-es szám alatt a 31-es számú irodában.

A jelentkezéseket az említett dokumentációval együtt lezárt borítékban, személyesen illetve postai úton lehet benyújtani az alábbi címen: Zenta község Községi Közigazgatási Hivatala, Általános közigazgatási és társadalmi tevékenységi osztály, 24400 Zenta, Fő tér 1, fogadóiroda.

A borítékon kötelezően feltüntetni: AZ EGYHÁZAK ÉS VALLÁSI KÖZÖSSÉGEK KÖLTSÉGVETÉSI TÁMOGATÁSÁRA KIÍRT PÁLYÁZATRA, NE NYISSA FEL!

Azon pályázók által benyújtott jelentkezések, akik nem jogosultak a pályázaton való részvételre, a határidőn túl benyújtott pályázatok, a hiányosan benyújtott illetve nem megfelelő űrlapon benyújtott pályázatok, a pályázat meghirdetetett rendeltetésével ellentétes célra benyújtott pályázatok, továbbá a faxon és elektronikus úton benyújtott pályázatok illetve az aláírás nélküli pályázatok nem kerülnek elbírálásra.

A pályázati dokumentáció nem kerül visszaküldésre.

További információkért Zenta község Képviselő-testületének 30. számú irodájában érdeklődhetnek (24400 Zenta, Fő tér 1) illetve az alábbi telefonszámon: (024) 655-428.

A Községi Közigazgatási Hivatal vezetője

 Sarnyai Rózsa Edit s.k.

 okl. jogász